CELEX: 32012R1139
Language: hu
Date: 2012-12-03 00:00:00
Title: A Tanács 1139/2012/EU végrehajtási rendelete ( 2012. december 3. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról

4.12.2012   
            
            
               HU
            
            
               Az Európai Unió Hivatalos Lapja
            
            
               L 332/1
            
         A TANÁCS 1139/2012/EU VÉGREHAJTÁSI RENDELETE
   (2012. december 3.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) és (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU tanácsi rendeletre (1), és különösen annak 11. cikke (1) és (4) bekezdésére,
   mivel:
   
               (1)
            
            
               A Tanács 2011. augusztus 1-jén elfogadta a 753/2011/EU rendeletet.
            
         
               (2)
            
            
               Az ENSZ Biztonsági Tanácsának az Afganisztánra vonatkozó 1988 (2011) ENSZ BT-határozat 30. pontja alapján létrehozott bizottsága 2012. augusztus 13-án, augusztus 15-én, október 19-én, október 25-én és november 2-án naprakésszé tette és módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.
            
         
               (3)
            
            
               A 753/2011/EU rendelet I. mellékletét ezért ennek megfelelően naprakésszé kell tenni és módosítani kell,
            
         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 3-án.
      
         
            a Tanács részéről
         
         
            az elnök
         
         N. SYLIKIOTIS
      
   
   
      (1)  HL L 199., 2011.8.2., 1. o.
   
      MELLÉKLET
      I.   Az alábbi személyekre és szervezetre vonatkozó, a 753/2011/EU rendelet I. mellékletében foglalt jegyzékben foglalt bejegyzések helyébe a következő bejegyzések lépnek:
      A.   A Talibánnal összeköttetésben álló személyek
      
                  1.
               
               
                  Nik Mohammad Dost Mohammad (más néven Nik Mohammad)
                  Titulusa: maulaví. A jegyzékbe vétel oka: kereskedelmi miniszterhelyettes a tálib rezsim alatt. Születési ideje: 1957 körül. Születési helye: Zangi Abad falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) feltételezett tartózkodási helye az afganisztáni–pakisztáni határvidék; b) a nurzai törzs tagja. Az ENSZ általi jegyzékbe vétel dátuma: 2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Nik Mohammad a tálib rezsim kereskedelmi miniszterhelyetteseként 2001. január 31-én került be az ENSZ jegyzékébe, így rá az ENSZ Biztonsági Tanácsának a tálib hatóságok tetteivel és tevékenységeivel kapcsolatos 1267 (1999) és 1333 (2000) sz. határozatának rendelkezései vonatkoznak.
               
            
                  2.
               
               
                  Atiqullah
                  Titulusa: a) hádzsi, b) molla. A jegyzékbe vétel oka: a tálib rezsim közmunkaügyi miniszterhelyettese. Születési ideje: 1962 körül. Születési helye: a) Titrin Kot körzet, Uruzgan tartomány, Afganisztán; b) Arghandab körzet, Afganisztán. Állampolgársága: afgán. Egyéb információ: a) 2010-ben a legfelsőbb tálib tanács politikai bizottságának tagja; b) feltételezett tartózkodási helye az afganisztáni–pakisztáni határvidék; c) az alizai törzs tagja. Az ENSZ általi jegyzékbe vétel dátuma: 2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Miután a tálibok 1996-ban elfoglalták Kabult, Atiqullah tisztséghez jutott Kandahárban. 1999-ben vagy 2000-ben a mezőgazdasági miniszter első helyettesévé, majd a tálib rezsim közmunkaügyi miniszterhelyettesévé nevezték ki. A tálib rezsim bukása után Atiqullah tálib műveleti tiszt lett Dél-Afganisztánban. 2008-ban Helmand tartomány (Afganisztán) tálib kormányzójának helyettese lett.
               
            
                  3.
               
               
                  Abdul Kabir Mohammad Jan (más néven A. Kabir)
                  Titulusa: maulaví. A jegyzékbe vétel oka: a) második helyettes, gazdasági ügyek, a tálib rezsim minisztertanácsa; b) Nangarhár tartomány kormányzója a tálib rezsim alatt; c) a keleti zóna parancsnoka a tálib rezsim alatt. Születési ideje: 1963 körül. Születési helye: a) Pul-e-Khumri vagy Baghlan Jadid körzet, Baghlán tartomány, Afganisztán; b) Neka körzet, Paktia tartomány, Afganisztán. Állampolgársága: afgán. Egyéb információ: a) a kelet-afganisztáni terrorcselekmények aktív résztvevője; b) kábítószer-kereskedőktől gyűjt be pénzt; c) feltételezett tartózkodási helye az afganisztáni–pakisztáni határvidék; d) a zadrán törzs tagja. Az ENSZ általi jegyzékbe vétel dátuma:2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Ahogyan azt Mohammed Omar 2006 októberében kijelentette, Abdul Kabir Mohammad Jan a magas rangú tálib vezetőségi tanács tagja volt, 2007 októberében pedig kinevezték a keleti zóna katonai parancsnokává.
               
            
                  4.
               
               
                  Mohammad Naim Barich Khudaidad (más néven a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran).
                  Titulusa: molla. A jegyzékbe vétel oka: polgári légiforgalmi miniszterhelyettes a tálib rezsim alatt. Születési ideje: 1975 körül. Születési helye: a) Lakhi falu, Hazarjuft térség, Garmsir körzet, Helmand tartomány, Afganisztán; b) Laki falu, Garmsir körzet, Helmand tartomány, Afganisztán; c) Lakari falu, Garmsir körzet, Helmand tartomány, Afganisztán; d) Darvishan, Garmsir körzet, Helmand tartomány, Afganisztán; e) De Luy Wiyalah falu, Garmsir körzet, Helmand tartomány, Afganisztán. Állampolgársága: afgán. Egyéb információ: a) 2008 júniusától a tálib Gerd-e-Jangal tanács tagja; b) 2010 márciusától a tálib katonai bizottság tagja; c) 2008 óta a tálib mozgalom Helmand tartományért (Afganisztán) felelős tagja; d) feltételezett tartózkodási helye az afganisztáni–pakisztáni határvidék; e) a barich törzs tagja. Az ENSZ általi jegyzékbe vétel dátuma: 2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Mohammad Naim a tálib „Gerdi Jangal tanács” tagja. Akhtar Mohammad Mansour Shah Mohammednek, a tálib vezetőségi tanács prominens alakjának egykori helyettese. Egy katonai bázist irányít az afganisztáni–pakisztáni határvidéken.
               
            
                  5.
               
               
                  Abdul Baqi Basir Awal Shah (más néven Abdul Baqi)
                  Titulusa: a) maulaví; b) molla. A jegyzékbe vétel oka: a) Khost és Paktika tartomány kormányzója a tálib rezsim alatt; b) a tálib rezsim tájékoztatási és kulturális miniszterhelyettese; c) Konzuli Osztály, Külügyminisztérium a tálib rezsim alatt. Születési ideje: 1960–1962 körül. Születési helye: a) Dzsalálábád város, Nangarhár tartomány, Afganisztán; b) Shinwar körzet, Nangarhár tartomány, Afganisztán. Állampolgársága: afgán. Egyéb információ: a) feltételezett tartózkodási helye az afganisztáni–pakisztáni határvidék; b) 2008-ban a talibán mozgalom Nangarhár tartományért felelős tagja. Az ENSZ általi jegyzékbe vétel dátuma: 2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul Baqi kezdetben Khoszt és Paktika tartomány kormányzója volt a tálib rezsim alatt. Később tájékoztatási és kulturális miniszterhelyettessé nevezték ki. A tálib rezsim Külügyminisztériumának Konzuli Osztályán belül is tisztséghez jutott.
                  Abdul Baqi 2003-ban részt vett a Nangarhár tartomány Shinwar, Achin, Naziyan és Dur Baba körzetében végrehajtott kormányellenes katonai tevékenységekben. 2009-től kezdve katonai tevékenységeket szervezett a keleti régió egészében, különösen Nangarhár tartományban és Dzsalálábád városában.
               
            
                  6.
               
               
                  Rustum Hanafi Habibullah (más néven a) Rostam Nuristani; b) Hanafi Sahib)
                  Titulusa: maulaví. A jegyzékbe vétel oka: a tálib rezsim közmunkaügyi miniszterhelyettese. Születési ideje: 1963 körül. Születési helye: Dara Kolum, Do Aab körzet, Nurisztán tartomány, Afganisztán. Állampolgársága: afgán. Egyéb információ: a) 2007 májusától a tálib mozgalom Nurisztán tartományért (Afganisztán) felelős tagja; b) a nurisztáni törzs tagja; c) az értesülések szerint 2012 elején elhunyt. Az ENSZ általi jegyzékbe vétel dátuma: 2001.1.25.
               
            
                  7.
               
               
                  Mohammad Wali Mohammad Ewaz (más néven Mohammad Wali)
                  Titulusa: maulaví. A jegyzékbe vétel oka: erkölcsügyi miniszter a tálib rezsim alatt. Születési ideje: 1965 körül. Születési helye: a) Jelawur falu, Argandáb körzet, Kandahár tartomány, Afganisztán; b) Siyachoy falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) az értesülések szerint 2006 decemberében elhunyt; b) a ghilzai törzs tagja volt. Az ENSZ általi jegyzékbe vétel dátuma: 2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  A tálib rezsim erkölcsügyi minisztériumában betöltött pozíciójában Mohammad Wali gyakran alkalmazott kínzást és egyéb eszközöket a lakosság megfélemlítésére. Mohammad Wali a tálib rezsim bukása után is a mozgalom aktív tagja maradt az afganisztáni Kandahár tartományban.
               
            
                  8.
               
               
                  Sayed Esmatullah Asem Abdul Quddus (más néven a) Esmatullah Asem; b) Asmatullah Asem; c) Sayed Esmatullah Asem)
                  Titulusa: maulaví. A jegyzékbe vétel oka: a) a tálib rezsim erkölcsügyi miniszterhelyettese; b) a tálib rezsim idején az Afgán Vörös Félhold Társaság (ARCS) főtitkára. Születési ideje: 1967 körül. Születési helye: Qalayi Shaikh, Chaparhar körzet, Nangarhár tartomány, Afganisztán. Állampolgársága: afgán. Egyéb információ: a) 2007 májusától a legfelsőbb tálib tanács tagja; b) feltételezett tartózkodási helye az afganisztáni–pakisztáni határvidék; c) a pesavári tálib súra tagja; d) 2008-ban ő felelt a Pakisztán szövetségi irányítású törzsi területein folytatott afgán tálib tevékenységekért; e) 2012-től a rögtönzött robbanószerkezetekkel végrehajtott öngyilkos merényletek fő szakértője. Az ENSZ általi jegyzékbe vétel dátuma: 2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Sayed Esmatullah Asem a jegyzékbe vétele idején a tálib rezsim tagjaként az Afgán Vörös Félhold Társaság (ARCS) főtitkári tisztségét is betöltötte. 2007 májusától a tálib vezetés tagjaként tevékenykedett. 2009-ben egy regionális tálib tanácsnak is a tagja volt.
                  Ezen túlmenően tálib harcosok egy csoportját is irányította az afganisztáni Nangarhár tartomány chaparhari körzetében. Konár tartomány tálib parancsnokaként 2007-ben öngyilkos merénylőket vezényelt több kelet-afganisztáni tartományba.
                  2008 végén a tálibok egy, az afganisztáni-pakisztáni határvidéken található kiképző-bázisának a vezetője volt.
               
            
                  9.
               
               
                  Ahmad Taha Khalid Abdul Qadir
                  Titulusa: maulaví. A jegyzékbe vétel oka: Paktia tartomány (Afganisztán) kormányzója a tálib rezsim alatt. Születési ideje: 1963 körül. Születési helye: a) Nangarhár tartomány, Afganisztán; b) Khoszt tartomány, Afganisztán; c) Siddiq Khel falu, Naka körzet, Paktia tartomány, Afganisztán. Állampolgársága: afgán. Egyéb információ: a) a 2011-ben a tálib mozgalom Nangarhár tartományért felelős tagja; b) feltételezett tartózkodási helye az afganisztáni–pakisztáni határvidék; c) a zadrán törzs tagja; d) szoros kapcsolatban áll Sirajjudin Jallaloudine Haqqanival. Az ENSZ általi jegyzékbe vétel dátuma: 2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Taha a tálib rezsim idején, 2001 végén Kunar tartomány kormányzója is volt. 2009 szeptemberében ő volt a tálib mozgalom Vardak tartományért felelős tagja.
               
            
                  10.
               
               
                  Mohammad Shafiq Ahmadi Fatih Khan (más néven Mohammad Shafiq Ahmadi)
                  Titulusa: molla. A jegyzékbe vétel oka: a tálib rezsim idején Samangan tartomány kormányzója. Születési ideje: 1956–1957. Születési helye: Charmistan falu, Tirin Kot körzet, Uruzgán tartomány, Afganisztán. Állampolgársága: afgán. Egyéb információ: a hottak törzs tagja. Az ENSZ általi jegyzékbe vétel dátuma: 2001.2.23.
               
            
                  11.
               
               
                  Abdul Wahab Abdul Ghafar (más néven Abdul Wahab)
                  Titulusa: maulaví. A jegyzékbe vétel oka: a) tálib követségi ügyvivő Rijádban (Szaúd-Arábia); b) első titkár, tálib „nagykövetség”, Iszlámábád, Pakisztán. Születési ideje: 1973 körül. Születési helye: Kuzbahar falu, Khogyani körzet, Nangarhár tartomány, Afganisztán. Állampolgársága: afgán. Egyéb információ: a) a 2010-ben a kvettai tálib súra tagja; b) megerősítették, hogy 2010 decemberében Pakisztánban elhunyt; c) a khogyani törzs tagja volt. Az ENSZ általi jegyzékbe vétel dátuma: 2001.1.25.
               
            
                  12.
               
               
                  Abdul Qadeer Basir Abdul Baseer (más néven a) Abdul Qadir; b) Ahmad Haji; c) Abdul Qadir Haqqani; d) Abdul Qadir Basir).
                  Titulusa: a) tábornok; b) maulaví. A jegyzékbe vétel oka: katonai attasé, tálib „nagykövetség”, Iszlámábád, Pakisztán. Születési ideje: 1964. Születési helye: a) Surkh Rod körzet, Nangarhár tartomány, Afganisztán; b) Hisarak körzet, Nangarhár tartomány, Afganisztán. Állampolgársága: afgán. Útlevélszám: D 000974 (afgán útlevél). Egyéb információ: a) a tálib mozgalom pesavári katonai tanácsának pénzügyi tanácsadója, valamint a tálibok pesavári pénzügyi bizottságának vezetője; b) feltételezett tartózkodási helye az afganisztáni–pakisztáni határvidék. Az ENSZ általi jegyzékbe vétel dátuma: 2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul Qadeer Abdul Baseer 2009-ben a tálibok kincstárnokaként szolgált a pakisztáni Pesavárban. 2010 elején a tálib mozgalom pesavári katonai tanácsának pénzügyi tanácsadója, valamint a tálibok pesavári pénzügyi bizottságának vezetője. A legfőbb tálib súrától személyesen juttat el készpénzt pakisztáni tálib csoportokhoz.
               
            
                  13.
               
               
                  Mohammad Sadiq Amir Mohammad
                  Titulusa: a) alhádzs; b) maulaví. A jegyzékbe vétel oka: az Afgán Kereskedelmi Ügynökség vezetője, Pesavár, Pakisztán. Születési ideje: 1934. Születési helye: a) Ghazni tartomány, Afganisztán; b) Logar tartomány, Afganisztán. Állampolgársága: afgán. Útlevélszám: SE 011252 (afgán útlevél). Egyéb információ: Értesülések szerint meghalt. Az ENSZ általi jegyzékbe vétel dátuma: 2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Mohammad Sadiq Amir Mohammad tagja volt a tálibok új vezetői tanácsának („madzslisz súra”), amelynek megalakítását az értesülések szerint Mohammed Omar jelentette be 2006 októberében.
               
            
                  14.
               
               
                  Agha Jan Alizai (más néven a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib).
                  Titulusa: hádzsi. Születési ideje: a) 1963.10.15.; b) 1973.2.14.; c) 1967; d) 1957 körül. Születési helye: a) Hitemchai falu, Helmand tartomány, Afganisztán; b) Kandahár tartomány, Afganisztán. Állampolgársága: afgán. Egyéb információ: a) kábítószerkereskedő-hálózatot irányított az afganisztáni Helmand tartományban; b) rendszeresen utazott Pakisztánba. Az ENSZ általi jegyzékbe vétel dátuma: 2010.11.4.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Agha Jan Alizai az egyik legnagyobb kábítószerkereskedő-hálózatot irányította az afganisztáni Helmand tartományban. A kábítószer-kereskedelmi tevékenységeihez nyújtott védelem ellenében pénzeszközöket biztosított a Talibánnak. 2008-ban kábítószer-kereskedők egy csoportja, köztük Alizai megegyezett a tálibokkal, hogy adót fizetnek nekik azokért a területekért, ahol az ópium előállításához felhasznált mákot termesztik, cserébe pedig a tálibok vállalták, hogy megszervezik a kábítószerek szállítását.
                  A Talibán abba is beleegyezett, hogy gondoskodik a kábítószer-kereskedők és raktáraik biztonságáról, a kábítószer-kereskedők pedig ezért menedéket nyújtanak és közlekedési lehetőséget biztosítanak a tálib harcosoknak. Alizai emellett részt vett a táliboknak szánt fegyverek beszerzésében, és rendszeresen járt Pakisztánba, ahol magas rangú tálib vezetőkkel találkozott. Alizai segített továbbá hamis iráni útlevelet szerezni a tálib mozgalom tagjainak, hogy azok kiképzés céljából Iránba utazhassanak. 2009-ben Alizai útlevelet és pénzeszközöket adott egy tálib parancsnoknak, hogy az Iránba utazhasson.
               
            
                  15.
               
               
                  Saleh Mohammad Kakar Akhtar Muhammad (más néven Saleh Mohammad)
                  Születési ideje: a) 1962 körül; b) 1961. Születési helye: a) Nalgham falu, Panjwai körzet, Kandahár tartomány, Afganisztán; b) Sangesar falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) szervezett csempészhálózatot működtetett az afganisztáni Kandahár és Helmand tartományokban; b) korábban heroingyártó laboratóriumokat működtetett az afganisztáni Kandahár tartományban lévő Band-e-Timorban; c) autókereskedése volt Mirwais Menában (Dand körzet, Kandahár tartomány, Afganisztán); d) 2008-ban vagy 2009-ben letartóztatták, és 2011-ben Afganisztánban tartották őrizetben; e) házasság révén rokoni kapcsolatban áll Ubaidullah Akhund Yar Mohammad Akhund mollával; f) a kakar törzs tagja. Az ENSZ általi jegyzékbe vétel dátuma:2010.11.4.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Saleh Mohammad Kakar kábítószer-kereskedő, aki olyan szervezett csempészhálózatot irányított az afganisztáni Kandahár és Helmand tartományokban, amely a tálibok logisztikai és pénzügyi igényeit is kielégítette. Mielőtt az afgán hatóságok letartóztatták, Saleh Mohammad Kakar a tálibok által védett heroingyártó laboratóriumokat működtetett az afganisztáni Kandahár tartományban lévő Band-e-Timorban.
                  Kakar magas rangú tálib vezetőkkel tartott kapcsolatot, nevükben pénzt gyűjtött kábítószer-kereskedőktől, valamint magas rangú tálibok pénzét kezelte és rejtegette. Feladata volt továbbá, hogy segítse a kábítószer-kereskedők által a táliboknak fizetett adók beszedését. Kakarnak autókereskedése volt Kandahárban, és járműveket biztosított a táliboknak az öngyilkos merényletek elkövetéséhez.
               
            
                  16.
               
               
                  Sangeen Zadran Sher Mohammad (más néven a) Sangin; b) Sangin Zadran; c) Sangeen Khan Zadran; d) Sangeen; e) Fateh; f) Noori)
                  Titulusa: a) maulaví; b) molla. Születési ideje: a) 1976 körül; b) 1979 körül. Születési helye: Tang Stor Khel, Ziruk körzet, Paktika tartomány, Afganisztán. Állampolgársága: afgán. Egyéb információ: a) az afganisztáni Paktika tartomány árnyékkormányzója és a Haqqani-hálózat – a tálibokkal együttműködő, az afganisztáni–pakisztáni határvidéken aktív militáns csoport – parancsnoka. Sirajuddin Lallaloudine Haqqani első helyettese; b) a kharoti törzs tagja. Az ENSZ általi jegyzékbe vétel dátuma: 2011.8.16.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Sangeen Zadran a tálib felkelés vezetője az afganisztáni Paktika tartományban, továbbá a Haqqani-hálózat parancsnoka. A Haqqani-hálózat – a tálibokkal együttműködő, az afganisztáni–pakisztáni határvidéken aktív militáns csoport – vezető szerepet tölt be az afganisztáni felkelők tevékenységében, és számos kiemelten fontos célpont elleni támadásért felelős. Zadran a Haqqani-hálózat vezetőjének, Sirajuddin Haqqani-nak egyik első helyettese.
                  Sangeen Zadran segít irányítani a harcosokat a támadások során egész Délkelet-Afganisztánban, és a feltételezések szerint ő tervezte meg és koordinálta a külföldi harcosok Afganisztánba hozatalát. Szerepe volt ezenkívül számos, rögtönzött robbanószerkezettel elkövetett merényletben.
                  Amellett, hogy szerepet játszott e merényletekben, Sangeen Zadran részt vett afgánok és külföldiek elrablásában is az Afganisztán és Pakisztán közötti határvidéken.
               
            
                  17.
               
               
                  Jan Mohammad Madani Ikram
                  Titulusa: maulaví. A jegyzékbe vétel oka: követségi ügyvivő, tálib „nagykövetség”, Abu-Dzabi, Egyesült Arab Emírségek. Születési ideje: 1954–1955. Születési helye: Siyachoy falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) feltételezett tartózkodási helye az afganisztáni–pakisztáni határvidék; b) az alizai törzs tagja. Az ENSZ általi jegyzékbe vétel dátuma: 2001.1.25.
               
            
                  18.
               
               
                  Abdul Manan Mohammad Ishak
                  Titulusa: maulaví. A jegyzékbe vétel oka: a) első titkár, tálib „nagykövetség”, Rijád, Szaúd-Arábia; b) kereskedelmi attasé, tálib „nagykövetség”, Abu-Dzabi, Egyesült Arab Emírségek. Születési ideje: 1940–1941. Születési helye: Siyachoy falu, Panjwai körzet, Kandahár tartomány, Afganisztán. Állampolgársága: afgán. Az ENSZ általi jegyzékbe vétel dátuma: 2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul Manan magas rangú tálib parancsnok Kelet-Afganisztán Paktia, Paktika és Khoszt tartományában. Felelősség terheli őt azért is, hogy tálib harcosok és fegyverek juthattak át az afganisztáni–pakisztáni határon.
               
            
                  19.
               
               
                  Din Mohammad Hanif (más néven a) Qari Din Mohammad; b) Iadena Mohammad)
                  Titulusa: Qari. A jegyzékbe vétel oka: a) a tálib rezsim tervezési minisztere; b) a tálib rezsim felsőoktatási minisztere. Születési ideje: a) 1955 körül; b) 1969.1.1. (Iadena Mohammadként). Születési helye: a) Shakarlab falu, Yaftali Pain körzet, Badakhsán tartomány, Afganisztán; b) Badakhsán (Iadena Mohammadként). Állampolgársága: afgán. Útlevélszám: OA 454044 (Iadena Mohammadként). Egyéb információ: a) a legfelsőbb tálib tanácsnak a Takhár és Badakhsán tartományokért felelős tagja; b) feltételezett tartózkodási helye az afganisztáni–pakisztáni határvidék. Az ENSZ általi jegyzékbe vétel dátuma: 2001.1.25.
               
            B.   A Talibánnal összeköttetésben álló szervezetek, valamint egyéb csoportok és vállalkozások
      
                  1.
               
               
                  Haji Khairullah Haji Sattar money exhange (más néven a) Hai Khairullah Money Exchange; b) Haji Khair Ullah Money Service; c) Haji Salam Hawala; d) Haji Hakim Hawala; e) Haji Alim Hawala; f) Sarafi-yi Haji Khairullah Haji Satar Haji Esmatullah; g) Haji Khairullah- Haji Sattar Sarafi; h) Haji Khairullah and Abdul Sattar and Company)
                  Cím: a) 1. fiókiroda: i. Chohar Mir út, Kandahari Bazaar, Quetta, Beludzsisztán tartomány, Pakisztán; ii. 1. szoba, Abdul Sattar Plaza, Hafiz Saleem utca, Munsafi út, Quetta, Beludzsisztán tartomány, Pakisztán; iii. 3. sz. üzlet, Dr. Bano út, Quetta, Beludzsisztán tartomány, Pakisztán; iv. 3. sz. iroda, a Fatima Jinnah út közelében, Dr. Bano út, Quetta, Beludzsisztán tartomány, Pakisztán; v. Kachara út, Nasrullah Khan Chowk, Quetta, Beludzsisztán tartomány, Pakisztán; vi. Wazir Mohammad út, Quetta, Beludzsisztán tartomány, Pakisztán; b) 2. fiókiroda: Pesavár, Khyber Paktunkhwa tartomány, Pakisztán; c) 3. fiókiroda: Moishah Chowk út, Lahore, Pandzsáb tartomány, Pakisztán; d) 4. fiókiroda: Karacsi, Sindh tartomány, Pakisztán; e) 5. fiókiroda: i. Larran út 2., Chaman, Beludzsisztán tartomány, Pakisztán; ii. Chaman Central Bazaar, Chaman, Beludzsisztán tartomány, Pakisztán; f) 6. fiókiroda: 237. sz. üzlet, Shah Zada Market (más néven: Sarai Shahzada), Puli Khisti terület, 1. sz. rendőrségi körzet, Kabul, Afganisztán, telefon: +93-202-103386, +93-202-101714, 0202-104748, mobiltelefon: +93-797-059059, +93-702-222222; g) 7. fiókiroda: i. 21. és 22. sz. üzlet, 2. emelet, Kandahar City Sarafi Market, Kandahár város, Kandahár tartomány, Afganisztán; ii. New Sarafi Market, 2. emelet, Kandahár város, Kandahár tartomány, Afganisztán; iii. Safi Market, Kandahár város, Kandahár tartomány, Afganisztán; h) 8. fiókiroda: Gereshk város, Nahr-e Saraj körzet, Helmand tartomány, Afganisztán; i) 9. fiókiroda: i. Lashkar Gah Bazaar, Lashkar Gah, Lashkar Gah körzet, Helmand tartomány, Afganisztán; ii. Haji Ghulam Nabi Market, 2. emelet, Lashkar Gah körzet, Helmand tartomány, Afganisztán; j) 10. fiókiroda: i. 196–197. szoba, 3. emelet, Khorasan Market, Herat város, Herat tartomány, Afganisztán; ii. Khorasan Market, Shahre Naw, 5. körzet, Herat város, Herat tartomány, Afganisztán; k) 11. fiókiroda: i. Sarafi Market, Zaranj körzet, Nimroz tartomány, Afganisztán; ii. Ansari Market, 2. emelet, Nimroz tartomány, Afganisztán; l) 12. fiókiroda: Sarafi Market, Wesh, Spin Boldak körzet, Afganisztán; m) 13. fiókiroda: Sarafi Market, Farah, Afganisztán; n) 14. fiókiroda: Dubai, Egyesült Arab Emírségek; o) 15. fiókiroda: Zahedan, Irán; p) 16. fiókiroda: Zabul, Irán. Adó- és engedélyszámok: a) pakisztáni nemzeti adószám: 1774308; b) pakisztáni nemzeti adószám: 0980338; c) pakisztáni nemzeti adószám: 3187777; d) az afgán pénzforgalmi szolgáltató engedélyszáma: 044. Egyéb információ: a) a Haji Khairullah Haji Sattar Money Exhange-et a Talibán vezetése 2011-ben arra használta, hogy pénzt utaljon át tálib parancsnokoknak az afganisztáni harcosok és műveletek finanszírozása céljából; b) összeköttetésben áll Abdul Sattar Abdul Manan-al és Khairullah Barakzai Khudai Nazar-al. Az ENSZ általi jegyzékbe vétel dátuma: 2012.6.29.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul Satar Abdul Manan és Khairullah Barakzai Khudai Nazar a Haji Khairullah Haji Sattar Money Exchange (HKHS) társtulajdonosai. Satar és Khairullah közösen üzemeltetnek pénzváltókat Afganisztánban, Pakisztánban és Dubaiban, az Egyesült Arab Emírségekben. A tálib vezetők arra használják a HKHS-t, hogy pénzt küldjenek a tálib árnyékkormányzóknak és parancsnokoknak, és hogy hawalát (informális pénzátutalásokat) fogadjanak el a Talibán számára. A tálib vezetés 2011-ben a HKHS-en keresztül utalt át pénzt az afganisztáni tálib parancsnokoknak. 2011 végén a Lashkar Gah-i HKHS-fiókot (Helmand tartomány, Afganisztán) használták arra, hogy pénzt küldjenek Helmand tartomány tálib árnyékkormányzójának. 2011 közepén egy tálib parancsnok egy, az afgán–pakisztáni határ menti régióban található HKHS-fiókot használt az afganisztáni harcosok és műveletek finanszírozására. Miután a Talibán minden hónapban jelentős összegű készpénzt helyezett el a HKHS említett fiókjában, a tálib parancsnokok bármelyik HKHS-fiókból hozzáférhettek ehhez a pénzhez. A Talibán tagjai 2010-ben arra használták a HKHS-t, hogy afganisztáni informális pénzátutalási (hawala-) irodákba utaljanak át pénzt, hogy ott a műveleti parancsnokok hozzáférhessenek ahhoz. 2009 végén a Lashkar Gah-i HKHS-fiók vezetője felügyelte a tálib pénzeknek a HKHS-en keresztüli mozgását.
               
            II.   Az alább felsorolt bejegyzéseket fel kell venni a 753/2011/EU rendelet I. mellékletében foglalt jegyzékbe.
      A.   A Talibánnal összeköttetésben álló személyek
      
                  1.
               
               
                  Abdul Rauf Zakir (más néven Qari Zakir)
                  Titulusa: Qari. Születési ideje: 1969 és 1971 között. Születési helye: Kabul tartomány, Afganisztán. Állampolgársága: afgán. Egyéb információ: a) a Sirajuddin Jallaloudine Haqqani vezette Haggani-hálózat által a kabuli, takhári, kunduzi és baghlani tartományokban végrehajtott öngyilkos merényletek műveleti irányítója; b) a tengerentúlon öngyilkos merénylőket képez ki és képzéseket tart a rögtönzött robbanószerkezetek készítéséről. Az ENSZ általi jegyzékbe vétel dátuma: 2012.11.5.
               
            B.   A Talibánnal összeköttetésben álló szervezetek, valamint egyéb csoportok és vállalkozások
      
                  1.
               
               
                  Haqqani-hálózat (más néven HQN)
                  Egyéb információ: a) talibán harcosok hálózata az afganisztáni Khoszt tartomány és a pakisztáni Észak-Waziristan közötti határterületen; b) alapítója Jalaluddin Haqqani, jelenlegi vezetője pedig előbbinek fia, Sirajuddin Jallaloudine Haqqani. A hálózat további, jegyzékbe vett tagjai: Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul, Abdul Rauf Zakir; c) felelőssé tehető több, Kabulban és Afganisztán más tartományaiban végrehajtott öngyilkos merényletért, célzott gyilkosságért és emberrablásért; d) kapcsolatban áll az al-Kaida hálózattal, az Üzbég Iszlám Mozgalommal (Islamic Movement of Uzbekistan), a pakisztáni Talibánnal (Tehrik-e Taliban Pakistan) a Tiszták Serege (Lashkar I Jhangvi) szervezettel, valamint a Mohamed Serege (Jaish-e-Mohammed) szervezettel. Az ENSZ általi jegyzékbe vétel dátuma: 2012.11.5.